Прес съобщение- Кампания 2017

**На 29 май 2017 г. изтича удължения срок за подаване на заявления за подпомагане без санкции**

Днес, **29 май 2017 г**. изтича срокът за подаване на заявления за подпомагане без санкции за закъснение, удължен за кампания 2017 г. чрез изменение на Наредба № 5 от 27.02.2009 г. Изменението ще бъде публикувано утре, 30 май, в Държавен вестник.

Срокът за извършване на промени без санкция във вече подадени заявления и в приложените документи, включително добавяне на допълнителни схеми и мерки, както и земеделски парцели и/или животни по заявените схеми и/или мерки е 14 юни, за кампания 2017, като за дата на подаване на заявлението за подпомагане по директни плащания се счита датата на неговото разпечатване и подписване.

С влизане в сила на тези изменения, крайната дата за подаване на заявления за подпомагане за кампания 2017 г. е 23 юни 2017 г.

В резултат на удължаването на сроковете за кампания 2017 се променя и периода на задържане на животните, както следва:

•80 дни по схемите за обвързана подкрепа за животни започват от 24 юни и приключват на 11 септември 2017 г.

•100 дни по схемите за преходна национална помощ за животни започват от 24 юни и приключват на 1 октомври 2017 г.

• по схемата за преходна национална помощ за говеда и/или биволи проверката за наличие на поне 70 % от референтния брой животни, отглеждани към 28.02.2009 г. ще се прави към дата 23 юни за кампания 2017.

Изменя се и срокът за регистрация и пререгистрация на земеделските стопани по Наредба № 3 от 1999 г. за създаване и поддържане на регистър на земеделските стопани (обн., ДВ, бр. 10 от 1999 г.), с цел да се избегне ограничаване на достъпа до подпомагане чрез директни плащания за земеделските производители по препоръка от ЕК.

До момента данните за кампания 2017 показват идентичен общ брой подадени заявления спрямо същата дата на миналата 2016 година, по-голям брой заявления по СЕПП и повече заявени площи в сравнение с цялата 2015 г. или 2016 г.